Diari Oficial de la Generalitat Valenciana


Sumari del DOGV 6799, del 19-06-2012 (2012/5909)

Subhasta de béns immobles a València.
-------------------------------------

### Dades del document

Número de DOGV
:   6799

Data del DOGV
:   19-06-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/5909


Organisme emissor
:   Notaria de Ubaldo Nieto Carol

Tipus de document
:   Subhasta

Subhasta de béns immobles a València. [2012/5909]  
Ubaldo Nieto Carol, notari del Col·legi de València, amb residència a la capital i amb despatx al carrer de Sant Ignasi de Loyola, núm. 19, baixos, faig saber:  
  
Que davant meu es tramita venda extrajudicial, d'acord amb l'article 129 de la Llei Hipotecària, de les finques següents:  
  
1. Urbana. Entitat tretze. Plaça d'aparcament en planta segona de soterrani, assenyalada amb el número tretze, ocupa una superfície útil aproximada d'onze metres i trenta-cinc decímetres quadrats. Confronta, mirant des del carrer: front, plaça d'aparcament número 14; dreta, zona de circulació i maniobra; esquerra, subsòl de generals de l'edifici; i fons, plaça d'aparcament número 14.  
Quota de participació: 0,47%.  
Inscripció: consta inscrita en el Registre de la Propietat de València 7, tom 2715, llibre 115, foli 37, finca 5953.  
Valor de taxació per a subhasta: vint-i-quatre mil tres-cents noranta-tres euros amb vint-i-quatre cèntims (24.393,24 €).  
  
2. Urbana. Entitat dèsset. Plaça d'aparcament en planta segona de soterrani, assenyalada amb el número dèsset, ocupa una superfície útil aproximada de deu metres i huitanta decímetres quadrats. Confronta, mirant des del carrer: front i esquerra, zona de circulació i maniobra; dreta, plaça d'aparcament número 18; i fons, vestíbul d'ascensor.  
  
Quota de participació: 0,45%.  
Inscripció: consta inscrita en el Registre de la Propietat de València 7, tom 2715, llibre 115, foli 49, finca 5957.  
Valor de taxació per a subhasta: vint-i-quatre mil tres-cents noranta-tres euros amb vint-i-quatre cèntims (24.393,24 €).  
  
3. Urbana. Entitat cinquanta-nou. Habitatge en planta sisena, porta 16, tipus I, ocupa una superfície útil aproximada de 135,47 metres quadrats; es compon dels serveis i dependències propis d'un habitatge modern, amb adequada distribució interior. Confronta, mirant des del carrer: front, volades al carrer esmentat; dreta, habitatge porta 17, corredor, celobert i escala; esquerra i fons, els generals de l'edifici.  
  
Quota de participació: 5,59%.  
Inscripció: consta inscrita en el Registre de la Propietat de València 7, tom 2715, llibre 115, foli 193, finca 5999.  
Valor de taxació per a subhasta: sis-cents quatre mil huit-cents trenta-sis euros amb vint-i-tres cèntims (604.836,23 €).  
  
4. Urbana. Entitat seixanta-un. Habitatge en planta sisena, porta 18, tipus M, ocupa una superfície útil aproximada de 89,67 metres quadrats; es compon dels serveis i dependències propis d'un habitatge modern, amb adequada distribució interior. Confronta, mirant des del carrer: front, volades al carrer esmentat i habitatge porta 17; esquerra, habitatge porta 17, corredor, celobert i ascensor; dreta i fons, els generals de l'edifici.  
Quota de participació: 3,70%.  
Inscripció: consta inscrita en el Registre de la Propietat de València 7, tom 2715, llibre 115, foli 201, finca 6001.  
Valor de taxació per a subhasta: quatre-cents sis mil set-cents cinquanta-cinc euros amb seixanta-un cèntims (406.755,61 €).  
  
Integració: estan ubicades en edifici situat a València, carrer d'Angel Guimerá, número tretze; ocupa una superfície construïda en planta de tres-cents setanta-sis metres i un decímetre quadrats, que és la total superfície del solar on es troba enclavat.  
Havent-se complit els tràmits previs, és procedent la subhasta de les finques i es fan saber les seues condicions:  
Tindrà lloc en la meua notaria situada al carrer de Sant Ignasi de Loyola, núm. 19, baixos.   
La 1ª subhasta, el dia 26 de juliol de 2012 a les 14.00 hores, i el tipus base serà l'indicat per a cada finca al final de la seua respectiva descripció; si no hi ha postor o si resultara fallida, la 2ª subhasta, el dia 7 de setembre de 2012 a les 14.00 hores, el tipus de la qual per a cada finca serà el 75% de la 1ª; si no hi ha postor o si resultara també fallida, la 3ª subhasta, el dia 4 d'octubre de 2012 a les 14.00 hores sense subjecció a tipus; i si hi haguera pluralitat de millores en la 3ª subhasta, la licitació entre millorants i millor postor, el dia 22 d'octubre de 2012 a les 14.00 hores.  
La documentació i certificació del registre a què es refereixen els articles 236 a i b del Reglament Hipotecari es poden consultar en la notaria de dilluns a divendres, de 09.00 a 14.00 hores. S'entendrà que tot licitador accepta com a bastant la titulació aportada. Les càrregues, gravàmens i assentaments anteriors a la hipoteca que s'executa continuaran subsistents. Els licitadors hauran de consignar, prèviament a la subhasta, en la notaria, una quantitat equivalent al 30% del tipus que corresponga en la 1ª i 2ª subhasta, i en la 3ª un 20% del tipus de la segona, mitjançant xec bancari a nom del notari. Podran fer-se postures per escrit, en plec tancat, i s'hi adjuntarà el justificant del depòsit previ, fins al moment de la subhasta. Només l'adjudicació a favor del creditor requeridor o la rematada a favor d'aquest o d'un creditor posterior podrà fer-se cedint a un tercer.  
El present anunci val també de notificació al deutor, al propietari dels béns així com als titulars de càrregues, gravàmens i assentaments posteriors a la hipoteca que s'executa perquè puguen, si els convé, intervindre en la subhasta o satisfer abans de la rematada l'import del crèdit i dels interessos i despeses en la part assegurada per la hipoteca.  
  
  
València, 4 de juny de 2012.- El notari: Ubaldo Nieto Carol.